**С Ъ О Б Щ Е Н И Е**

Във връзка с внесено в РИОСВ – Враца от инвестиционно предложение (ИП) за: „Отглеждане на 10 (десет) броя месодайни крави в животновъден обект в с. Остров, общ. Оряхово, обл. Враца“, с възложител: Десислава П\*\* П\*\*, с. Остров, общ. Оряхово, обл. Враца, на основание чл. 5, ал. 2 от *Наредбата за ОВОС*, РИОСВ- Враца уведомява за следното:

***І. По отношение на изискванията на глава шеста, раздел трети на Закона за опазване на околната среда (ЗООС):***

Съгласно представената информация ИП предвижда отглеждане на десет броя месодайни крави в животновъден обект в с. Остров, общ. Оряхово, обл. Враца. Предвижда се увеличаване до 2027 г. на отглежданите животни с 6 броя.

За дейността има издадено удостоверение за регистрация на животновъден обект № 06-2775/24.06.2024 г. за отглеждане на 17 броя говеда.

Местоположението на обекта е УПИ II-1085, кв. 20, с административен адрес ул.„Марин Дринов“ № 4, с. Остров, общ. Оряхово, обл. Враца.

Не се предвижда използването на природни ресурси.

Отпадъци и отпадъчни води няма да се формират.

На площадката на обекта не се очаква да бъдат налични опасни химични вещества.

Възложителят е уведомен, че инвестиционно предложение попада в обхвата на т. 1, б. „д“ – „интензивно животновъдство (инвестиционни предложения, невключени в приложение № 1)“ на Приложение № 2 на ЗООС. В тази връзка съгласно чл.93, ал.1, т.1 от ЗООС инвестиционното предложение **подлежи на процедура по преценяване на необходимостта от извършването на оценка на въздействието върху околната среда**. В съответствие с чл. 93, ал. 3 от ЗООС компетентен орган за произнасяне с решение е директорът на РИОСВ - Враца.

**ІІ. По отношение на изискванията на чл.31 от Закона за биологичното разнообразие (ЗБР):**

След направената проверка за местоположението на посочения имот, се установи, че ИП не засяга защитени територии по смисъла на *Закона за защитените територии* (ЗЗТ) и не попада в обхвата на защитени зони съгласно *Закона за биологичното* *разнообразие* (ЗБР). Най-близо разположената защитена зона, на 650 м, е BG0000334 "Остров" за опазване на природните местообитания и на дивата флора и фауна, обявена със Заповед № РД-1022/17.12.2020 г. на министъра на околната среда и водите (обн. ДВ, бр.17/26.02.2021г.).

Инвестиционното предложение попада под разпоредбите на чл. 2, ал. 1, т. 1 от *Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредбата за ОС), поради което подлежи на процедура по Оценка за съвместимостта му с предмета и целите на опазване на защитените зони, по реда на чл. 31, ал. 4, във връзка с ал. 1 от *Закона за биологичното разнообразие.*

*Копие от писмото е изпратено до община Оряхово и кметство с. Остров*

/отговорено от РИОСВ-Враца на 13.12.2024 г./